ये घटना बुधवार शाम रोहतक ज़िले के घरणौती गांव में हुई.हरियाणा पुलिस ने बीबीसी को बताया कि उन्होंने लड़की की मां, पिता और भाई को गिरफ़्तार किया है.पुलिस को शक है कि ये दोहरी हत्या ऑनर किलिंग यानी इज़्ज़त के लिए की गई हत्या का मामला है.वरिष्ठ पुलिस अधिकारी के मुताबिक़ मामले के विभिन्न पहलुओं की जांच होगी जिसमें मारे गए लड़के के परिवार की शिकायत दर्ज करने की अनिच्छा शामिल है.पुलिस का कहना है, "‏शुरुआती ख़बरें इस ओर संकेत करती हैं कि लड़की को उसी के परिवार के सदस्यों ने पीट-पीट कर मार डाला और फिर उसका अंतिम संस्कार कर दिया गया. इसके बाद लड़की के प्रेमी की पिटाई कर उसका सिर काट डाला.''पुलिस अधिकारी का कहना था कि दोनों कॉलेज छात्र थे और उनकी शादी करने की योजना थी लेकिन लड़की के घर वाले इसके ख़िलाफ़ थे.उन्होंने ये भी बताया कि लड़के के परिवार वाले लड़की के घरवालों के ख़िलाफ़ शिक़ायत दर्ज करने में हिचकिचा रहे थे इसलिए "हमें ख़ुद ही मामला दर्ज करना पड़ा."पुलिस इस बात की भी जांच कर रही थी कि कहीं हत्या में लड़के के परिवार की भी सहमति तो नहीं थी.(बीबीसी हिन्दी के एंड्रॉएड ऐप के लिए यहां 



क्लिक करें. आप हमें 



फ़ेसबुक और 



ट्विटर पर भी फ़ॉलो कर सकते हैं.)